ПРОТОКОЛ № 16

от извънредно заседание на комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет, проведено на 9 юни  2026 г.

Днес, 9 юни 2026 г. (вторник) от 13:20 ч., в сградата на Висшия съдебен съвет се проведе извънредно заседание на комисия „Дисциплинарна дейност и взаимодействие с ИВСС“ към съдийската колегия на Висшия съдебен съвет в състав: 
                                         ПРЕДСЕДАТЕЛ:	
АТАНАСКА ДИШЕВА	
                                               ЧЛЕНОВЕ:	СЕВДАЛИН МАВРОВ
ВЕРОНИКА ИМОВА 	

Заседанието протече при следния дневен ред:

1. Обсъждане на предложение от Атанаска Дишева – председател на КДДВИВСС – СК, във връзка с решение по т. 5 от протокол № 7 от заседание на комисията, проведено на 30.03.2026 г., за организиране и провеждане на конференция.
Приложение: писмо с изх. № ВСС-8096/09.06.2026 г. от дирекция „Бюджет и финанси“, АВСС.

1. ОТНОСНО: Обсъждане на предложение от Атанаска Дишева – председател на КДДВИВСС – СК, във връзка с решение по т. 5 от протокол № 7 от заседание на комисията, проведено на 30.03.2026 г., за организиране и провеждане на конференция.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Приема за сведение писмо с изх. № ВСС-8096/09.06.2026 г. от дирекция „Бюджет и финанси“, АВСС.

1.2. Да се изпратят покани до председателите на всички съдилища в страната, членовете на съдийската и прокурорската колегия на Висшия съдебен съвет, министъра на правосъдието, главния инспектор на ИВСС, всички професионални организации на магистрати, други неправителствени организации, занимаващи се с въпроси на съдебната система, за участие в конференция на тема „Обсъждане на въпроси, свързани с дисциплинарната отговорност на съдии и необходимост от изменения и допълнения на Глава шестнадесета, Раздел I „Дисциплинарна отговорност на съдиите, прокурорите и следователите, на административните ръководители на съда, прокуратурата и следствието, на техните заместници и на членовете на Висшия съдебен съвет“ от Закона за съдебната власт“, която да се проведе на 19 юни 2026 г. (петък) в сградата на Националния институт на правосъдието.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА
ВИСШИЯ СЪДЕБЕН СЪВЕТ:	(П)

АТАНАСКА ДИШЕВА